Informació sobre el programa "Xarxa Llibres"
Sin fecha

Carcaixent

Per tal d’agilitzar i facilitar la gestió entre l’Ajuntament, la Conselleria d’Educació i els pares i les mares de l’alumnat de Carcaixent, es va mantindre una reunió esta setmana amb els directors dels diferents centres educatius de Carcaixent.

Fruit d’esta reunió, els centres col·laboraran en les qüestions següents:

\- Informar els pares, mares o tutors legals de l'alumnat, que han d'omplir el formulari electrònic disponible en http://www.ceice.gva.es/va/xarxallibres. El representant legal emplenarà la documentació bé des de casa o bé des dels centres educatius.

\- El centre facilitarà a cada pare el NIA i el codi del centre. Així mateix, es comunicarà l’horari en què el centre estarà a disposició dels pares tant per a emplenar les sol·licituds com per a arreplegar-les.

\- Caldrà imprimir el document, signar-lo i, junt amb el justificant\* de compra de llibres, presentar-lo al centre.

\- Els centres recolliran totes les sol·licituds i faran una relació de tots els expedients, en un únic document, que faran arribar al registre d'entrada a l'Oficina d'Atenció al Ciutadà de l'Ajuntament.

\- El calendari acordat en la reunió és el següent:

1-2 de desembre COL·LEGI AVE MARIA  -  COL·LEGI MARIA INMACULADA

3-4-9 de desembre IES ARABISTA RIBERA  -  CEIP NAVARRO DARÁS

10-11 de desembre CEIP JOSÉ Mª BOQUERA   -   CEIP VÍCTOR OROVAL

14-15 de desembre COL·LEGI SAN ANTONIO   -   CEIP FRANCESC PONS

A cada centre, en les dates esmentades, l’Ajuntament enviarà una persona de reforç en horari de 9 h a 13 h.

Matí: de 8:30 h a 14:30 h

Dissabtes 12 i 19 de desembre: de 9 h a 13:30 h

\* Els justificants contindran, com a mínim, el NIF/CIF del proveïdor, el número de factura, la data, l'adreça i la relació nominal dels productes adquirits amb el preu